১. মাথা থেকে পা পর্যন্ত সাদৃশ্য : এর আগেই আপনি জেনেছেন ইন্টারভিউতে কী ধরনের পোশাক পরা উচিত। সে অনুযায়ী আপনি পোশাক পরে গেলেন। কিন্তু তাতে সামান্য একটু খুঁত রাখলেন। আপনি যখন ইন্টারভিউয়ের জন্য প্রস্তুত হচ্ছেন, তখন নিজের দিকে ভালোভাবে আরেকবার তাকান। যদি মনে হয়, দাঁড়িটা সেভ করা দরকার, নখের পরিচর্যা করা দরকার, কিংবা চিপটা ঠিক করা দরকার, করে ফেলুন। কাপড়ে বা টাইতে লাগা একফোঁটা ঝোলের দাগ বা জুতায় লাগা সামান্য ময়লা পরিষ্কার করে ফেলুন। এ ধরনের সামান্য খুঁতও অনেক সময় নিয়োগকর্তার মনযোগ সরিয়ে দেয়। এতে তারা আপনাকে অপেশাদার মনে করতে পারে। তাই ইন্টারভিউতে রওনা দেয়ার আগে আয়নায় নিজের পা থেকে মাথা পর্যন্ত আরেকবার দেখে নিন।